«Жаңақорған кенті әкімінің аппараты» КММ-нің «Қатты тұрмыстық қалдықтар полигоны» көзделіп отырған қызметі туралы өтініші бойынша

(KZ74RYS00170632) ұсыныстар мен ескертулердің жиынтық кестесі

Хаттама

Жиынтық кесте жасалған күні: 17.11.2021 ж.

Жиынтық кесте жасалған орын: Қызылорда облысы бойынша экология департаменті, Экологиялық реттеу және бықылау комитеті ҚР ЭГТРМ

Қоршаған ортаны қорғау саласындағы уәкілетті органның атауы: Қызылорда облысы бойынша экология департаменті, Экологиялық реттеу және бықылау комитеті ҚР ЭГТРМ

Мүдделі мемлекеттік органдардың ескертулері мен ұсыныстарын жинау туралы хабарланған күн: 18.10.2021 ж.

Мүдделі мемлекеттік органдардың ескертулері мен ұсыныстарын беру мерзімі: 18.10-15.11.2021 ж.

Мүдделі мемлекеттік органдардың ескертулері мен ұсыныстарын жинақтау:

|  |  |  |
| --- | --- | --- |
| № | Мүдделі мемлекеттік орган | Ескерту мен ұсыныстар |
| 1 | Қызылорда облысының табиғи ресурстар және табиғат пайдалануды реттеу басқармасы | Қазақстан Республикасы Экология, Геология және табиғи ресурстар министрінің 2021 жылғы 30 шілдедегі №280 бұйрығымен бекітілген экологиялық бағалауды ұйымдастыру және жүргізу жөніндегі нұсқаулыққа сәйкес объектіні көзделіп отырған қызметті іске асыру кезінде қоршаған ортаға және оның компоненттеріне кері әсерін барынша азайту және Экологиялық кодекстің 4-қосымшасына сәйкес іс-шараларды енгізуді қарастыруды ұсынады. Сондай-ақ, жобаны жаңа экологиялық кодекстің нормалары мен талаптарына және Қазақстан Республикасының өзге де нормативтік құқықтық актілеріне сәйкес келтіруді ұсынады. |
| 2 | Қызылорда облысының санитариялық-эпидемиологиялық бақылау департаменті | Ескертулер мен ұсыныстар жоқ |
| 3 | Қызылорда облысының жер қатынастары басқармасы | Қызылорда облысы әкімдігінің 27.08.2020 жылы №92 қаулысымен «Жаңақорған кенті әкімінің аппараты» КММ-не өңдіріс және тұтыну қалдықтарын орналастыру және жою жөніндегі обьектілерді салу үшін жалпы көлемі 20,0 гектар жер учаскесі тұрақты жер пайдалану құқығымен табысталғандығын хабарлайды. |
| 4 | Су ресурстарын пайдалануды реттеу және қорғау жөніндегі Арал-Сырдария бассейндік инспекциясы | Қазақстан Республикасы Су кодексі 55 бабы 2 тармағының талаптарына сәйкес, су объектiлерiнiң жай-күйiне әсер ететiн объектiлердi салу, реконструкциялау (кеңейту, жаңғырту, техникалық қайта жарақтандыру, қайта бейiндеу), пайдалану, консервациялау, жою (кейiннен кәдеге жарату) қоршаған ортаны қорғау саласындағы уәкiлеттi мемлекеттiк органның, жер қойнауын зерттеу жөнiндегi уәкiлеттi органның, халықтың санитариялық-эпидемиологиялық саламаттылығы саласындағы мемлекеттiк органның және азаматтық қорғау саласындағы уәкiлеттi органның оң қорытындысы болған жағдайда жүзеге асырылады.  Аталған баптың 3 тармағының талаптарына сәйкес, құрылыс жұмыстарын орындау кезiнде жерлердi қайта өңдеу, су ресурстарын ұдайы молайту мен ұтымды пайдалану, аумақтарды абаттандыру және қоршаған ортаны сауықтыру жөнiнде шаралар қолданылады.  Қазақстан Республикасы Су кодексі 120 бабына сәйкес  ауыз сумен жабдықтау үшiн пайдаланылатын немесе пайдаланылуы мүмкiн жерасты суларының орындары мен учаскелерiнiң контурларында жер қойнауын пайдалану жөнiндегi операцияларды жүргiзуге, радиоактивтi және химиялық қалдықтардың көмiндiлерiн, қоқыстарды, зираттарды, мал қорымдарын (биотермиялық шұңқырларды) және жерасты суларының жай-күйiне әсер ететiн басқа да объектiлердi орналастыруға тыйым салынады.  ҚР Су кодексінің 125 бабына сәйкес су обьектілерінің су қорғау белдеуі мен су қорғау аймақтарында тыңайтқыштар, пестицидтер, мұнай өнiмдерiн сақтайтын қоймаларды, көлiк құралдары мен ауыл шаруашылығы техникасына техникалық қызмет көрсету, оларды жуу пункттерiн, механикалық шеберханаларды, **тұрмыстық және өнеркәсiп қалдықтарын төгетiн құрылғыны,** аппаратураларды пестицидтермен толтыратын алаңдарды, авиациялық-химиялық жұмыстар жүргiзуге арналған ұшу-қону жолақтарын орналастыруға және салуға, сондай-ақ судың сапасына керi әсер ететiн басқа да объектiлердi орналастыруға тыйым салынатындығын хабарлайды. |